લોકોમાં મતદાન જાગૃતિ આણવા માટે નવસારી શહેરમાં આજે ગુરૂવારે 2500થી વધુ સાઈકલવીરોની રેલી વર્લ્ડ રેકોર્ડ માટે દાવેદાર બની છે. અગાઉ સ્વીટ્ઝરલેન્ડમાં 1920 સાઈકલવીરોની રેલી નીકળી હતી. 9મી ડિસેમ્બરે યોજાનારી વિધાનસભા ચૂંટણી-2017 દરમિયાન વધુ મતદાન થાય તે માટે નવસારી ચૂંટણી અધિકારીના માર્ગદર્શન હેઠળ જિલ્લામાં વિશેષ મતદાર જાગૃતિ અભિયાન ચાલી રહ્યુ છે. જેના ભાગરૂપે 175-નવસારી વિધાનસભા વિસ્તારમાં મતદાર જાગૃતિ સાઈકલ રેલી યોજાઇ હતી.